Diari Oficial de la Generalitat Valenciana


Sumari del DOGV 8999, del 18-01-2021 (2021/247)

RESOLUCIÓ de 30 de desembre de 2020, de la Conselleria d'Hisenda i Model Econòmic, per la qual s'autoritza modificar, en el pressupost del programa 323.10, Igualtat de gènere, la relació de despesa afecta als ingressos assignats a la Comunitat Valenciana per al desenvolupament, en 2020, del Pacte d'Estat contra la Violència de Gènere, així com les destinades a finançar programes i projectes de lluita contra la violència de gènere i assistència integral a les víctimes (expedient 16.018/20-185).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8999

Data del DOGV
:   18-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/247


Data del document
:   30-12-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de desembre de 2020, de la Conselleria d'Hisenda i Model Econòmic, per la qual s'autoritza modificar, en el pressupost del programa 323.10, Igualtat de gènere, la relació de despesa afecta als ingressos assignats a la Comunitat Valenciana per al desenvolupament, en 2020, del Pacte d'Estat contra la Violència de Gènere, així com les destinades a finançar programes i projectes de lluita contra la violència de gènere i assistència integral a les víctimes (expedient 16.018/20-185).  
 [2021/247]  
Els imports assignats a la Comunitat Valenciana en aquest exercici 2020, per al desenvolupament del Pacte d'Estat contra la Violència de Gènere, així com els destinats a programes i projectes de lluita contra la violència de gènere i atenció a les seues víctimes segons els acords en el Consell de Ministres de data 12 de maig, han sigut els següents:  
  
Programa /línia d'actuació   Import  
Pacte Estat contra la violència de gènere 8.762.937,13  
Programa i projectes per a l'assistència integral i atenció víctimes violència gènere   798.254,63  
Programes i serveis assistència social integral víctimes gènere 306.314,82    
Atenció a menors víctimes de la violència de gènere 285.516,29    
Programes de suport a víctimes d'agressions i/o abusos sexuals 144.712,37    
Plans personalitzats per a dones víctimes i les seues filles i fills 61.711,15    
Total assignació 2020   9.561.191,76  
  
  
La Direcció General de l'Institut Valencià de les Dones, una vegada conegudes les assignacions, i després de l'aprovació de les relacions dels projectes que han de realitzar la Comunitat Valenciana i la resta de comunitats autònomes, que s'han publicat per resolucions de la Secretària d'Estat d'Igualtat i contra la Violència de Gènere de data 7 d'octubre, atés que els imports assignats són superiors a la previsió que es va incloure en el pressupost inicial d'ingressos per aquests conceptes en 1.122.937,13 i 738.254,63 euros, respectivament, sense generar crèdit, considera necessari que es modifique en el programa la despesa afecta a aquests ingressos. Atenent aquest plantejament, la Vicepresidència i Conselleria d'Igualtat i Polítiques Inclusives han proposat modificar l'import del capítol 2, que tindrà la qualificació de despesa afecta, incrementant en 1.716.471,76 euros l'import que correspon a aportació de finalista, així com un reajustament entre els fons propis i el finançament extern en les línies de subvenció S5340, Programes d'atenció a dones en situació d'exclusió social, i S5237, Acció concertada centres d'exclusió social i violència de gènere, de l'annex de transferències i subvencions corrents del programa 323.10, Igualtat de gènere. A aquests efectes, cal considerar que la Direcció General de l'Institut Valencià de les Dones ha certificat que les actuacions corresponents a aquest finançament finalista han sigut desenvolupades i que els ingressos figuren comptabilitzats mitjançant documents DRK.  
  
En conseqüència i d'acord amb el que es disposa pels articles 21 i 24 de la Llei 10/2019, de 27 de desembre, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Modificar, en la dotació del capítol 2 del programa 323.10, aplicació 21.80.18.777.67.1, la qualificació de fons propis per import d'1.716.471,76 euros, que passen a qualificar-se com a fons finalistes afectes a l'execució del Pla Estatal contra la Violència de Gènere i altres programes i projectes contra la violència de gènere i d'assistència i atenció a les seues víctimes.  
  
Segon  
Modificar, en l'annex de transferències i subvencions corrents del programa 323.10, Igualtat de gènere, la qualificació per origen dels fons que financen les línies, i pels imports que es detallen a continuació:  
  
Tercer  
Modificar la FP3 del programa, d'acord amb el següent detall:  
València, 30 de desembre de 2020.- El conseller d'Hisenda i Model Econòmic: Vicent Soler i Marco.